**K ú p n a  z m l u v a**

**medzi zmluvnými stranami**

**Predávajúci:**

Sídlo:

IČO:

DIČ:

IČ DPH:

zapísaný:

Bankové spojenie:

Číslo účtu IBAN:

v zastúpení:

**a**

**Kupujúci:**

Obchodné meno: **COFFEA Drinks, s.r.o.**

Sídlo: Koperníkova 15, 917 01 Trnava

IČO: 36 253 995

DIČ: 2020168062

IČ DPH: SK2020168062

zapísaný: Obchodný register Okresného súdu Trnava, vložka číslo: 14055/T, oddiel: Sro

Bankové spojenie: UniCredit Bank Czech Republic and Slovakia, a.s**.**

Číslo účtu IBAN: SK36 1111 0000 0014 5042 3005

v zastúpení: Ing**.**[Daniel Vopát](http://www.orsr.sk/hladaj_osoba.asp?PR=Vop%E1t&MENO=Daniel&SID=0&T=f0&R=1),konateľ

Kúpna zmluva medzi zmluvnými stranami je uzatvorená podľa ustanovení § 409 a nasl. zákona č. 513/1991 Zb. Obchodného zákonníka v platnom znení (ďalej iba „Obchodný zákonník“) v rámci projektu s názvom „Zavedenie nových výrobkov spoločnosti COFFEA Drinks, s.r.o.“ ako výsledok zadania zákazky osobou, ktorej poskytne poskytovateľ, ak dôjde k schváleniu žiadosti o poskytnutie nenávratného finančného príspevku, 50 % finančných prostriedkov z nenávratného finančného príspevku, ktoré bolo začaté zverejnením Výzvy na predkladanie ponúk v elektronickom obstarávacom systéme JOSEPHINE dňa 09.11.2023 pod ID: 49247.

**Článok I.**

**Predmet zmluvy a jeho špecifikácia**

1. Predávajúci sa zaväzuje, že kupujúcemu dodá, odovzdá a prevedie na neho vlastnícke právo k plne funkčnému technologickému celku fotovoltaiky špecifikovaného v Prílohe č.1, ktorá je neoddeliteľnou súčasťou tejto zmluvy definovaná ako Fotovoltaika 100 kWp +-5 %, v rozsahu, vyhotovení, technickej špecifikácii a parametroch v súlade s výzvou na predkladanie ponúk a ponukou predávajúceho (ďalej iba „*predmet zmluvy*“), na základe objednávky kupujúceho a kupujúci sa zaväzuje, že predmet zmluvy prevezme a zaplatí zaň dohodnutú kúpnu cenu. Predmet zmluvy ako aj jeho príslušenstvo musia byť nové, nepoužívané, bez akýchkoľvek vád a nesmú sa k nim vzťahovať práva tretej strany.

**Článok II.**

**Termín plnenia predmetu zmluvy**

1. Termín plnenia predmetu zmluvy je najneskôr do 12 mesiacov odo dňa doručenia písomnej objednávky kupujúceho predávajúcemu na dodanie predmetu zmluvy.

**Článok III.**

**Miesto a spôsob prevzatia predmetu zmluvy**

1. Miestom dodania predmetu zmluvy je prevádzkareň kupujúceho TRAKOVICE 476, 919 33 TRAKOVICE.
2. Predmet zmluvy prevezme kupujúci v mieste dodania na základe preberacieho a odovzdávacieho protokolu podpísaného osobou oprávnenou konať v mene kupujúceho. V rámci predmetu zmluvy je predávajúci povinný zrealizovať montáž a inštaláciu predmetu zmluvy, vykonať skúšobnú prevádzku a funkčnú skúšku predmetu zmluvy, uviesť predmet zmluvy do prevádzky v súlade so všeobecne záväznými právnymi predpismi, príslušné atesty, revízie, zaškolenie zamestnancov kupujúceho a až následne po splnení týchto povinností dôjde k odovzdaniu a prevzatiu predmetu zmluvy. Súčasťou odovzdávacieho konania je úspešné vykonanie vyššie uvedených skúšok. Predávajúci vyzve kupujúceho k prevzatiu predmetu zmluvy písomnou formou alebo prostredníctvom emailu najmenej 2 (dva) pracovné dni pred plánovaným odovzdaním predmetu zmluvy s uvedením termínu odovzdania predmetu zmluvy.
3. Pri odovzdaní predmetu zmluvy je predávajúci povinný odovzdať kupujúcemu doklady, ktoré sa na predmet zmluvy vzťahujú (najmä však záručný list, návod na obsluhu v slovenskom alebo v českom jazyku, vyhlásenia o zhode, ktoré vyžadujú právne predpisy Európskej únie, certifikáty použitých materiálov, doklady o prevádzaných a prevádzkových skúškach a ich výsledkoch, sprievodnú technickú a technologickú dokumentáciu, atď.) V rámci preberacieho a odovzdávacieho protokolu je kupujúci oprávnený uplatniť svoje výhrady voči predmetu zmluvy. Ak predmet zmluvy obsahuje vady, ktoré bránia jeho užívaniu, je kupujúci oprávnený predmet zmluvy odmietnuť prevziať a žiadať v primeranej dodatočnej lehote vady odstrániť. V prípade, ak vady nebudú odstránené, je kupujúci oprávnený odstúpiť od zmluvy.

**Článok IV.**

**Kúpna cena a platobné podmienky**

1. Kupujúci sa zaväzuje zaplatiť za predmet zmluvy nasledovnú kúpnu cenu :

Kúpna cena celkom bez DPH: ............................................................................. EUR.

DPH 20 %: ................................................................................................................ EUR.

**Kúpna cena celkom s 20 % DPH: ................................................................................. EUR.**

2. Kúpna cena podľa bodu 1 tohto článku zmluvy je konečná a nemenná. Výška kúpnej ceny podľa predchádzajúcej vety tohto bodu zmluvy môže byť ku dňu jej fakturácie upravená len z dôvodu legislatívnych zmien sadzby dane podľa zákonov Slovenskej republiky.

3. Zmluvné strany sa dohodli na nasledovnom spôsobe platenia kúpnej ceny predmetu zmluvy :

* 100 % z kúpnej ceny predmetu zmluvy je splatných do 14 dní od podpísania preberacieho a odovzdávacieho protokolu o odovzdaní a prevzatí predmetu zmluvy oboma zmluvnými stranami.

**Článok V.**

**Omeškanie s dodaním predmetu zmluvy**

1. Ak sa predávajúci dostane do omeškania s dodaním čo aj len časti predmetu zmluvy, zaväzuje sa zaplatiť kupujúcemu zmluvnú pokutu vo výške 0,02 % z kúpnej ceny nedodanej časti alebo predmetu zmluvy bez DPH, a to za každý deň omeškania. Nárok kupujúceho na náhradu škody tým nie je dotknutý.

2. Ak sa kupujúci dostane do omeškania s platením dohodnutej kúpnej ceny predmetu zmluvy, zaväzuje sa zaplatiť predávajúcemu úrok z omeškania vo výške 0,02 % z neuhradenej kúpnej ceny predmetu zmluvy bez DPH, a to za každý deň omeškania.

**Článok VI.**

**Odstúpenie od zmluvy**

1. Kupujúci je oprávnený od tejto kúpnej zmluvy odstúpiť ak,:

a) sa predávajúci omešká s dodaním predmetu zmluvy v lehote viac ako 30 dní od uplynutia dohodnutého termínu dodania a predávajúci nezjedná nápravu ani v dodatočnej lehote určenej písomne kupujúcim,

b) ak výsledky kontroly alebo finančnej kontroly neumožňujú financovanie záväzkov kupujúceho z tejto zmluvy poskytnutím nenávratného finančného príspevku,

c) ak predávajúci porušil túto zmluvu podstatným spôsobom,

d) z dôvodu, ak jedna zo zmluvných strán nie je schopná plniť svoje záväzky voči druhej zmluvnej strane,

e) predávajúci vstúpi do likvidácie, bude na neho vyhlásený konkurz, začaté konkurzné konanie alebo reštrukturalizačné konanie,

f) ak predávajúci alebo jeho subdodávateľ nebude spĺňať podmienku zápisu do registra partnerov verejného sektora, ak mu vznikne táto povinnosť.

1. Predávajúci je oprávnený od tejto kúpnej zmluvy odstúpiť, ak

a) kupujúci bude v omeškaní so zaplatením kúpnej ceny v lehote viac ako 60 dní po termíne splatnosti a kupujúci nezjedná nápravu ani v dodatočnej lehote určenej písomne predávajúcim,

b) kupujúci vstúpi do likvidácie, bude na neho vyhlásený konkurz, začaté konkurzné konanie alebo reštrukturalizačné konanie.

1. Kupujúci si vyhradzuje právo nevystaviť objednávku predávajúcemu. V prípade, ak táto zmluva nenadobudne účinnosť do 7 mesiacov od jej uzatvorenia t.j. nadobudnutia platnosti, má ktorákoľvek zo zmluvných strán právo od tejto zmluvy odstúpiť, pričom druhá zmluvná strana nie je oprávnená žiadať odstupujúcu zmluvnú stranu o úhradu akýchkoľvek nákladov spojených s predmetom zmluvy ani nie je oprávnená žiadať o úhradu akýchkoľvek sankcií.
2. Ak niektorá zo zmluvných strán odstúpi od tejto kúpnej zmluvy, zmluva zaniká ku dňu doručenia odstúpenia od zmluvy druhej zmluvnej strane, pričom zmluvné strany sa vysporiadajú podľa ustanovení Obchodného zákonníka. Všetky náklady a škody súvisiace s odstúpením od kúpnej zmluvy znáša tá zmluvná strana v dôsledku ktorej konania druhá zmluvná strana odstúpila od zmluvy.
3. Odstúpenie od zmluvy ktoroukoľvek zmluvnou stranou musí byť písomné, podpísané oprávnenou osobou a zaslané doporučene na adresu druhej zmluvnej strany uvedenú v záhlaví tejto zmluvy. V odstúpení musí byť uvedený dôvod odstúpenia. V prípade pochybností platí, že odstúpenie bolo doručené druhej zmluvnej strane na tretí deň po odovzdaní na poštovú prepravu, aj keď sa o zásielke adresát nedozvedel.

**Článok VII.**

**Zodpovednosť za vady**

1. Predávajúci poskytuje garanciu výkonu modulov minimálne na 80 percent, garanciu na moduly, záruku na konštrukciu a záruku na montáž predmetu zmluvy v trvaní na základe výzvy na predkladanie ponúk a ponuky predávajúceho. Záruka začína plynúť odo dňa uvedenia predmetu zmluvy do prevádzky a zaškolenia kupujúceho podľa článku VIII. tejto zmluvy. Predávajúci zodpovedá za vady, ktoré má predmet zmluvy v čase jeho odovzdania kupujúcemu a za vady, ktoré vznikli počas záručnej doby. Predávajúci sa zaväzuje, že zaškolenie obsluhy bude realizované prostredníctvom odborne spôsobilej osoby, ktorá je oprávnená vykonávať elektroinštalačné práce ohľadne fotovoltaiky, čo preukáže príslušným dokladom. V opačnom prípade kupujúci je oprávnený odmietnuť takéto školenie bez toho aby to bolo považované za porušenie podmienok stanovených touto zmluvou. Predávajúci je povinný poskytnúť kupujúcemu súčinnosť so zhotovením situačného nákresu ako aj so zhotovením ostatných dokladov, ktoré budú vyžadovať príslušné orgány a takisto poskytnúť súčinnosť, ktorá bude potrebná s pripojením predmetu zmluvy do distribučnej sústavy.
2. Pre uplatnenie vád predmetu zmluvy platia ustanovenia § 436 - § 441 Obchodného zákonníka. V prípade, ak je predmet zmluvy dodaný s vadami, zmluvné strany sa dohodli, že zmluva bola porušená podstatným spôsobom.
3. Za vadu sa považuje najmä:

a) ak predmet zmluvy nebude spĺňať požadovaný výkon,

b) ak bude chýbať niektorá časť z predmetu zmluvy,

c) ak nebudú dodržané všeobecne záväzné právne predpisy alebo technické normy platné na území Slovenskej republiky a Európskej únie

d) ak predávajúci nepredloží vyhlásenie zhody alebo iné potrebné dokumenty k predmetu zmluvy, aby mohlo dôjsť k ich uvedeniu do prevádzky,

e) nedokončená práca oproti technickej špecifikácii, najmä nedokončená inštalácia, neuvedenie predmetu zmluvy do prevádzky, nedokončené nastavenie fotovoltaiky, atď.

f) odchýlka v požadovanej kvalite predmetu zmluvy,

g) nefunkčnosť celého systému, atď.

1. Ak predávajúci neodovzdá predmet zmluvy riadne (tzn. bez vád) v termíne dohodnutom podľa článku II bod 1 tejto zmluvy, je predávajúci povinný zaplatiť kupujúcemu zmluvnú pokutu vo výške 5 % z celkovej ceny predmetu zmluvy a zároveň zmluvnú pokutu vo výške 0,05 % z celkovej ceny predmetu zmluvy za každý deň omeškania s odovzdaním predmetu zmluvy riadne tzn. bez vád po termíne dohodnutom podľa článku II bod 1 tejto zmluvy. Nárok kupujúceho na náhradu škody tým nie je dotknutý.
2. Kupujúci nie je oprávnený si uplatňovať zodpovednosť za vady, ak nedodrží postupy zaobchádzania s fotovoltaikou, ktoré určil výrobca. Zodpovednosť za vady sa nevzťahuje na také vady a poškodenia, ktoré spôsobil kupujúci nesprávnou manipuláciou s predmetom zmluvy.
3. Predávajúci sa zaväzuje nastúpiť na odstránenie poruchy/vady do 48 hodín od nahlásenia poruchy/uplatnenia vady. Predávajúci sa zaväzuje odstrániť vady predmetu zmluvy počas záručnej doby v lehote najneskôr do 10 pracovných dní od uplatnenia reklamácie kupujúcim. Nahlásenie poruchy/uplatnenie vady bude realizované formou e-mailu na adresu, ktorú predávajúci uvedie v preberacom a odovzdávacom protokole. V prípade omeškania nástupu na odstránenie poruchy/vady je predávajúci povinný zaplatiť kupujúcemu zmluvnú pokutu vo výške 0,05 % z celkovej ceny predmetu zmluvy za každý deň omeškania. Za nástup na odstránenie poruchy/vady sa nepovažuje obhliadka vady. Ak predávajúci neodstráni vady predmetu zmluvy ani do 10 pracovných dní od uplatnenia reklamácie počas záručnej doby, je kupujúci oprávnený žiadať od predávajúceho zaplatenie zmluvnej pokuty vo výške 0,2 % z celkovej ceny predmetu zmluvy za každý deň omeškania. Nárok kupujúceho na náhradu škody tým nie je dotknutý.

**Článok VIII.**

**Zaškolenie kupujúceho**

1. Predávajúci sa zaväzuje kupujúcemu zabezpečiť v mieste dodania na vlastné náklady zaškolenie kupujúceho, resp. ním poverené osoby (obsluhu) na prevádzku predmetu zmluvy v plnom rozsahu tak, aby kupujúci mohol užívať predmet zmluvy na účel, na ktorý je určený, vrátane poučenia o hlavnom nastavení, bezpečnej prevádzke a správnej starostlivosti oň.

**Článok IX.**

**Vyššia moc**

1. Žiadna zo zmluvných strán nenesie zodpovednosť za úplné či čiastočné nesplnenie svojich povinností vyplývajúcich z tejto zmluvy v dôsledku mimoriadnych udalostí, ktoré nemohli byť predvídateľné alebo ich nebolo možné odvrátiť – udalosti ako živelné pohromy, vojnové operácie rozličného druhu, občianske nepokoje, explózie, požiare, povinné zatvorenie prevádzok v dôsledku šírenia nebezpečne nákazlivej choroby, výluky alebo okolnosti vyskytujúce sa nezávisle od vôle zmluvných strán, atď. (ďalej len „vyššia moc“).
2. Zmluvná strana dotknutá udalosťou vyššej moci je povinná písomne informovať druhú zmluvnú stranu do 3 (troch) pracovných dní od zasiahnutia touto udalosťou, pričom predmetné oznámenie musí byť zaslané s potvrdením o takej udalosti vyššej moci.
3. Zmluvná strana, ktorá nevykoná oznámenie druhej zmluvnej strane podľa bodu 2 tohto článku zmluvy, je povinná nahradiť druhej zmluvnej strane náhradu škody spôsobenú porušením tejto povinnosti.

**Článok X.**

**Náhrada škody**

1. Pokiaľ niektorá zmluvná strana neplní svoje záväzky z tejto zmluvy, je povinná nahradiť škodu spôsobenú druhej zmluvnej strane, ibaže preukáže, že porušenie povinností bolo spôsobené okolnosťami vylučujúcimi zodpovednosť.
2. Ak predávajúci nedodrží ktorúkoľvek z podmienok, na základe ktorých získal zákazku v rámci obstarávania, je povinný uhradiť kupujúcemu škodu, ktorá mu tým vznikne. Za vzniknutú škodu konaním predávajúceho sa považuje aj rozdiel medzi cenovou ponukou predávajúceho a cenovou ponukou uchádzača druhého v poradí.
3. Pri uplatňovaní náhrady škody platia ustanovenia § 373 a nasl. Obchodného zákonníka.

**Článok XI.**

**Riešenie sporov**

Zmluvné strany sa dohodli a súhlasia s tým, že všetky spory, ktoré medzi nimi vzniknú z právnych vzťahov vzniknutých na základe tejto zmluvy alebo súvisiacich s touto zmluvou, vrátane sporov o platnosť, výklad a zánik tejto zmluvy budú riešiť predovšetkým dohodou. V prípade, ak dohodu nebude možné uzatvoriť, spory bude riešiť príslušný súd podľa sídla kupujúceho a rozhodným právom bude právny poriadok Slovenskej republiky.

**Článok XII.**

**Osobitné podmienky**

1. Predávajúci berie na vedomie, že predmet zmluvy je predmetom žiadosti o nenávratný finančný príspevok. Predávajúci sa zaväzuje, že strpí výkon kontroly/auditu/overovania súvisiaceho s predmetom zmluvy oprávnenými osobami kedykoľvek počas platnosti a účinnosti zmluvy o poskytnutí nenávratného finančného príspevku uzavretou medzi kupujúcim a poskytovateľom príspevku a zaväzuje sa im poskytnúť potrebnú súčinnosť. Oprávnené osoby na výkon kontroly/auditu/overovania na mieste sú najmä poskytovateľ príspevku a ním poverené osoby. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi/predávajúcemu kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ/predávajúci je povinný poskytnúť súčinnosť v plnej miere. Túto povinnosť na poskytnutie súčinnosti oprávneným osobám na výkon kontroly/auditu/overovania je predávajúci povinný zakotviť aj do zmlúv so subdodávateľmi.
2. Predávajúci uvedie údaje o všetkých známych subdodávateľoch v zozname subdodávateľov, ktorí sú uvedení v bode 3 tohto článku zmluvy. Subdodávateľ musí spĺňať podmienky účasti týkajúce sa osobného postavenia podľa § 32 ods. 1 písm. d), e) a písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO) a nesmú uňho existovať dôvody na vylúčenie podľa § 40 ods. 6 písm. a) až g) a ods. 7 a 8 ZVO. Každý subdodávateľ, ktorý má takú povinnosť, musí byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „Zákon o RPVS“). Oprávnenie dodávať tovar, sa preukazuje vo vzťahu k tej časti predmetu zmluvy, ktorú má subdodávateľ plniť.
3. Subdodávatelia a rozsah subdodávky podľa bodu 2 tohto článku zmluvy je:

|  |  |  |  |
| --- | --- | --- | --- |
| Identifikácia subdodávateľa (obchodné meno, sídlo, IČO) | podiel subdodávky (%) | predmet subdodávky | Osoba oprávnená konať v mene subdodávateľa  (meno a priezvisko, trvalý pobyt, dátum narodenia) |
|  |  |  |  |
|  |  |  |  |
|  |  |  |  |
|  |  |  |  |

1. Ak predávajúci má záujem zmeniť subdodávateľa počas trvania zmluvy, je povinný najneskôr do 5 pracovných dní, ktoré predchádzajú dňu, v ktorom má zmena subdodávateľa nastať, oznámiť kupujúcemu zmenu subdodávateľa a v tomto oznámení uviesť údaje o subdodávateľovi v rozsahu podľa bodu 2 a 3 tohto článku zmluvy. Zmena subdodávateľa nastane uzavretím dodatku k tejto zmluve.
2. Predávajúci je povinný predložiť elektronickú verziu podrobného rozpočtu ceny predmetu zmluvy (vo formáte MS Excel) ako aj každú zmenu tohto podrobného rozpočtu, ku ktorej dôjde počas realizácie predmetu zmluvy.
3. Nebezpečenstvo škody na predmete zmluvy znáša do odovzdania predmetu zmluvy kupujúcemu predávajúci v plnom rozsahu. Škodou na zariadeniach je strata, zničenie, poškodenie alebo znehodnotenie predmetu zmluvy bez ohľadu na to, z akých príčin k nim došlo. Predávajúci je na vlastné riziko a na vlastné náklady povinný odstrániť túto škodu a je povinný uviesť predmet zmluvy do súladu s technickou špecifikáciou tvoriacou prílohu č. 1 tejto zmluvy ako neoddeliteľnú súčasť tejto zmluvy.
4. Vlastnícke právo prechádza z predávajúceho na kupujúceho odovzdaním predmetu zmluvy t.j. podpisom preberacieho a odovzdávacieho protokolu oboma zmluvnými stranami.
5. Zmluvné strany sú povinné zachovávať obchodné tajomstvo a zároveň mlčanlivosť o dôverných informáciách týkajúcich sa tejto zmluvy. Dôverné informácie sú informácie obchodnej, výrobnej, technickej, finančnej, prevádzkovej alebo obdobnej povahy, ktoré nie sú v obchodných kruhoch bežne dostupné a pre zmluvnú stranu majú skutočnú alebo aspoň potencionálnu hodnotu materiálnej alebo nemateriálnej povahy. Zmluvné strany nie sú oprávnené sprístupniť tieto informácie tretím osobám bez súhlasu druhej zmluvnej strany s výnimkou audítorov, právnych poradcov a oprávnených osôb vykonávať kontrolu týkajúcu sa poskytnutia nenávratného finančného príspevku kupujúcemu ako prijímateľovi príspevku.

**Článok XIII.**

**Záverečné ustanovenia**

1. Táto zmluva je vyhotovená v dvoch rovnopisoch, pričom každá zo zmluvných strán obdrží po jednom vyhotovení.
2. Obsah tejto zmluvy je možné meniť iba dohodou zmluvných strán v písomnej forme prostredníctvom dodatkov, ktoré sa stanú neoddeliteľnou súčasťou tejto zmluvy.
3. Táto zmluva sa riadi slovenským právnym poriadkom. Právne vzťahy neupravené touto zmluvou sa spravujú zákonom č. 513/1991 Zb. Obchodným zákonníkom v platnom znení a ostatnými všeobecne záväznými právnymi predpismi platnými na území Slovenskej republiky.
4. Záväzky zmluvných strán, ktoré vzhľadom na svoju povahu majú pretrvať aj po skončení platnosti tejto zmluvy, nezanikajú a budú i naďalej platné a účinné v plnom rozsahu. Bez obmedzenia všeobecnej povahy vyššie uvedeného, nezanikajú nároky na náhradu škody, zmluvné pokuty, dojednania o rozhodnom práve, o spôsobe riešenia sporov alebo povinnosť mlčanlivosti, ktoré vzniknú medzi zmluvnými stranami podľa tejto zmluvy.
5. Zmluvné strany sa dohodli, že ak je, alebo sa stane niektoré ustanovenie tejto zmluvy neplatným alebo neúčinným, táto neplatnosť či neúčinnosť sa nedotýka ostatných ustanovení tejto zmluvy. Zmluvné strany sa zaväzujú neplatné alebo neúčinné ustanovenie nahradiť novým ustanovením, ktoré bude v čo najväčšej miere zodpovedať účelu neplatného alebo neúčinného ustanovenia.
6. Zmluvné strany sa dohodli, že povinnosť doručiť písomnosť podľa tejto zmluvy sa považuje v konkrétnom prípade za splnenú dňom prevzatia písomnosti alebo odmietnutím túto písomnosť prevziať. Ak sa v prípade doručovania prostredníctvom poštového podniku vráti doručovaná zásielka ako nedoručená alebo nedoručiteľná, považuje sa takáto zásielka za doručenú dňom, v ktorom poštový podnik vykonal jej doručovanie (usiloval sa o doručenie v mieste uvedenom na obálke predmetnej zásielky), ak v tejto zmluve nie je uvedené inak; pre doručovanie sú rozhodné adresy totožné s aktuálnym sídlom zmluvných strán.
7. Táto kúpna zmluva nadobúda platnosť dňom jej podpisu oboma zmluvnými stranami a účinnosť dňom vystavenia objednávky kupujúcim.
8. Zmluvné strany vyhlasujú, že prejavujú svoju vážnu a slobodnú vôľu prostú akýchkoľvek omylov, že zmluvu neuzatvárajú v tiesni a ani za nápadne nevýhodných podmienok, že si ju prečítali a na znak súhlasu s ňou ju podpisujú.

V ......................., dňa: …..................... V ......................, dňa:.............................

**Predávajúci: Kupujúci:**

**........................................... ............................................**

**COFFEA Drinks, s.r.o**

**v zast. Ing. Daniel Vopát, konateľ**

*Príloha č.1 – technická špecifikácia predmetu zmluvy*